เรื่องร้องเรียน (ร้องเรียน,PM2.5,เสียงรบกวน) วันที่ 2023-09-19 07:12:27 — แขวงบางคอแหลม เขตบางคอแหลม จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660037513


ขอให้ตรวจสอบใบอนุญาตต่อเติมอาคารและแก้ไขปัญหาเสียงดังรบกวนจากการรื้อถอนอาคาร บริเวณบ้านเลขที่ .... ซอยแฉล้มนิมิตร แขวงบางโคล่ เขตบางคอแหลม กรุงเทพมหานคร (ไม่ระบุจุดสังเกต) เนื่องจากเมื่อประมาณ 2 ปีที่ผ่านมา ผู้ร้องแจ้งว่าทางเจ้าของบ้านฯ เป็นคนสัญชาติจีน ได้เข้ามาซื้อบ้านหลังดังกล่าว และได้มีการรื้อถอน เพื่อทำการต่อเติมอาคารโครงสร้างภายในทั้งหมด ซึ่งจะมีการดำเนินการตกแต่งต่อเติมเป็นประจำทุกวัน (ไม่ระบุช่วงเวลา) ทำให้เกิดเสียงดังรบกวนไปทั่วบริเวณพื้นที่ฯ ส่งผลให้ผู้ร้องและผู้พักอาศัยที่อยู่ใกล้เคียงรายอื่นได้รับผลกระทบจากการรื้อถอนดังกล่าว เบื้องต้นผู้ร้องแจ้งว่าเคยมีเจ้าหน้าที่เทศกิจเข้ามาดำเนินการตรวจสอบแล้ว (ตามผู้ร้องแจ้ง) จึงประสงค์ให้หน่วยงานที่เกี่ยวข้องโปรดพิจารณาเข้ามาดำเนินการตรวจสอบใบอนุญาตในการต่อเติมอาคารและเข้ามาแก้ไขปัญหาดังกล่าว เพื่อบรรเทาความเดือดร้อนให้กับผู้พักอาศัยต่อไป เบื้องต้นแจ้งรายงานผลการปฏิบัติงานจากสำนักงานเขตบางคอแหลม เจ้าหน้าที่ฝ่ายโยธากลุ่มงานควบคุมอาคาร 2 ได้ดำเนินการตรวจสอบพบว่าอาคารดังกล่าวทำการสกัดพื้นเพื่อปูกระเบื้องใหม่บริเวณชั้นลอย และทำการเทปรับพื้นเดิมบริเวณชั้นดาดฟ้าเพื่อป้องกันการซึมของน้ำ ลักษณะดังกล่าวไม่เข้าข่ายดัดแปลงอาคารและไม่พบการขออนุญาตก่อสร้างหรือดัดแปลงจากเจ้าของอาคารแต่อย่างใด // ผู้ร้องรับทราบ แต่ผู้ร้องแจ้งว่าปัจจุบัน ผู้ร้องพบเห็นมีการทุบผนังกั้นตึกแถว 2 ห้องให้เป็นห้องเดียว รวมเป็นจำนวน 4 ชั้น (ไม่รวมชั้นลอย) และมีการเจาะพื้นบางส่วนในแต่ละชั้นเพื่อติดตั้งลิฟท์ ซึ่งด้านหลังของตึกแถวมีการเชื่อมโครงเหล็กเพื่อขยายพื้นที่อาคาร ส่วนด้านหน้ามีการวางโครงเหล็กตั้งแต่ชั้น 2 เป็นต้นไปเพื่อใช้ติดตั้งสื่อโฆษณา โดยกระบวนการในการทำทุกขั้นตอนจะเกิดเสียงดังรบกวน ทำให้บุตรหลานของบ้านเรือนข้างเคียงไม่มีสมาธิเรียนหนังสือออนไลน์ ประกอบกับผู้ร้องมีความประสงค์ขอทราบชื่อเจ้าหน้าที่ฝ่ายโยธากลุ่มงานควบคุมอาคาร 2 ที่เข้ามาทำการตรวจสอบอีกด้วย เบื้องต้นผู้ร้องเคยแจ้งเรื่องดังกล่าวมาแล้วจำนวนหลายครั้ง และรับทราบรายงานผลการปฏิบัติงานจากกรุงเทพมหานคร ตามเลขที่รับแจ้ง 153882/64 ว่าสำนักงานเขตบางคอแหลม เจ้าหน้าที่ฝ่ายโยธากลุ่มงานควบคุมอาคาร 2 ได้ดำเนินการตรวจสอบเมื่อวันที่ 16 กันยายน 2564 พบว่าอาคารดังกล่าวปิดประตูเหล็กด้านหน้าอย่างมิดชิด ไม่สามารถเข้าไปตรวจสอบด้านในได้และจากการสังเกตไม่พบข้อบ่งชี้ว่ามีคนทำงานอยู่ภายในอาคาร ขณะนี้กลุ่มงานควบคุมอาคาร 2 อยู่ระหว่างประสานกับเจ้าของอาคารเพื่อเข้าไปดำเนินการตรวจสอบ หากพบว่ามีการดำเนินการเข้าข่ายดัดแปลงอาคารจะดำเนินการตามกฎหมายต่อไป แต่ปัจจุบัน (วันที่ 1 กันยายน 2565) ยังคงประสบปัญหาอยู่เช่นเดิม จึงประสงค์ให้มีการตรวจสอบอีกครั้ง // เบื้องต้นได้แจ้งรายงานผลการปฏิบัติงานจากกรุงเทพมหานครให้ผู้ร้องทราบว่า กรุงเทพมหานคร ได้ประสานหน่วยงานที่เกี่ยวข้อง เพื่อพิจารณาดำเนินการต่อไป ตามเลขที่รับแจ้ง 117700/65 // ฝ่ายโยธา กลุ่มงานควบคุมอาคาร 2 ดำเนินการตรวจสอบแล้วเจ้าของอาคารได้ทำการทุบผนังก่ออิฐเดิมและมีการสกัดพื้นกระเบื้องเดิม ซึ่งทางเจ้าของอาคารแจ้งว่า สาเหตุที่ทำการซ่อมแซมอาคารช้าเนื่องจากผู้รับจ้างเข้าทำงานไม่สม่ำเสมอและช่วงขาดแคลนแรงงาน ทั้งนี้ได้กำชับให้เจ้าของอาคารเร่งรัดการซ่อมแซมและเข้มงวดเรื่องมาตรการป้องกันฝุ่นและเสียงแล้ว // ผู้ร้องรับทราบ แต่ปัจจุบันวันที่ 2 พฤศจิกายน 2565 ผู้ร้องพบเห็นมีการต่อเติมบริเวณด้านหลังบ้าน ลักษณะต่อเติมทางเชื่อมขึ้นไปบนดาดฟ้า  ซึ่งแต่ละวันจะมีการเจาะ ตัดเหล็ก และทุบพื้นกำแพง ส่งเสียงดังรบกวนเป็นอย่างมาก จึงประสงค์ขอให้หน่วยงานที่เกี่ยวข้องเร่งดำเนินการแก้ไขปัญหาอย่างเร่งด่วน เบื้องต้นแจ้งรายงานผลการปฏิบัติงานจากกรุงเทพมหานคร ตามเลขที่รับแจ้ง 149460/65  ให้ผู้ร้องทราบว่ากรุงเทพมหานคร โดยสำนักงานเขตบางคอแหลม ฝ่ายโยธา ได้ตรวจสอบแล้วพบว่าอาคารดังกล่าวมีการติดตั้งโครงเหล็กทำเป็นบันไดขึ้นไปถึงชั้นดาดฟ้า ลักษณะดังกล่าวเข้าข่ายดัดแปลงอาคาร ทั้งนี้กลุ่มงานควบคุมอาคาร 2 อยู่ระหว่างการดำเนินการตามกฎหมายควบคุมอาคาร โดยผู้ร้องขอเพิ่มเติมข้อมูล เนื่องจากปัจจุบันวันที่ 18 กันยายน 2566 ผู้ร้องแจ้งว่าบ้านหลังดังกล่าวยังมีการต่อเติมและตกแต่งภายในบ้าน เป็นประจำทุกวันยกเว้นวันอาทิตย์ ซึ่งจะมีการเคาะ ทุบเจาะ และรื้อโครงเหล็กเสียงดังรบกวนเป็นอย่างมาก อีกทั้งยังไม่มีเจ้าหน้าที่เข้ามาดำเนินการระงับการก่อสร้าง ผู้ร้องต้องการให้ทางเจ้าหน้าที่ลงพื้นที่ตรวจสอบบริเวณดาดฟ้าและบริเวณหลังบ้านโดยเฉพาะเมื่อเวลาฝนตกจะได้รับความเดือดร้อนเสียงดังรบกวนเป็นอย่างมาก จึงประสงค์ให้หน่วยงานที่เกี่ยวข้องดำเนินการเรื่องดังกล่าว 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata